12. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 763 της 14/15 Νοεμ. 1974 (ΦΕΚ Α΄ 336) Περί ιδρύσεως Μονίμου Τοπικού Ιστορικού και Λαογραφικού Αρχείου εν Αιγίνη Αττικής. Άρθρ.1.-1.Συνιστάται εν Αιγίνη - Αττικής «Μόνιμον Τοπικόν Ιστορικόν και Λαογραφικόν Αρχείον Αιγίνης», υπαγόμενον εις το Υπουργείον Πολιτισμού και Επιστημών και εξαρτώμενον εκ των Γενικών Αρχείων του Κράτους, ως αποκεντρωμένη Υπηρεσία αυτών. 2.Η στέγασις, συντήρησις και λειτουργία του δια του παρόντος ιδρυομένου Αρχείου βαρύνει τον Δήμον Αιγίνης. Άρθρ.2.-Δια την διοίκησιν, διαχείρισιν και εν γένει λειτουργίαν του ιδρυομένου Μονίμου Τοπικού Ιστορικού και Λαογραφικού Αρχείου Αιγίνης, συνιστάται Εποπτική Επιτροπή, συμφώνως τω άρθρ. 29 του Α.Ν. 2027/1939, διοριζομένη δια πράξεως του Υπουργού Πολιτισμού και Επιστημών, κατόπιν προτάσεως του Δημοτικού Συμβουλίου Αιγίνης. Άρθρ.3.-Εις το ως άνω ιδρυόμενον Τοπικόν Ιστορικόν και Λαογραφικόν Αρχείον θέλουν μεταβιβασθή πάντα τα εν τη περιοχή της Νήσου Αιγίνης φυλασσόμενα ιστορικά έγγραφα και διάφορα κειμήλια υπό δημοσίων, εκκλησιαστικών, δημοτικών και κοινοτικών αρχών ή υπό ιδιωτών παραχωρούμενα τοιαύτα, χαρακτηριζόμενα ως δημόσια αρχεία, κατά την έννοιαν του άρθρ. 2 του Α.Ν. 2027/1939 Η επιλογή των Ιστορικών τούτων εγγράφων και διαφόρων κειμηλίων θέλει πραγματοποιηθή υπό τριμελούς Επιτροπής, συγκροτουμένης δι' αποφάσεως του Υπουργού Πολιτισμού και Επιστημών και αποτελουμένης υπό του Δ/ντού των Γενικών Αρχείων του Κράτους ή αντιπροσώπου αυτού, ενός δημοτικού υπαλλήλου και ενός λογίου ή φιλολόγου καθηγητού ή και ιδιώτου Ιστορικού, των δύο τελευταίων κατόπιν σχετικής προτάσεως του Αναπληρωτού Νομάρχου - Προϊσταμένου του Διαμερίσματος Πειραιώς της Νομαρχίας Αττικής. Σελ. 758,04 Τεύχος 569-Σελ. 132 